Diari Oficial de la Generalitat Valenciana


Sumari del DOGV 8852, del 08-07-2020 (2020/4814)

Notificació de sentència dictada en el procediment de divorci contenciós número 1954/2015.
------------------------------------------------------------------------------------------

### Dades del document

Número de DOGV
:   8852

Data del DOGV
:   08-07-2020

Secció del DOGV
:   IV. ADMINISTRACIÓ DE JUSTÍCIA

Número del document
:   2020/4814


Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de sentència dictada en el procediment de divorci contenciós número 1954/2015. [2020/4814]  
Víctor Martín Gallego Guillén, lletrat de l'Administració de justícia del Jutjat de Primera Instància número 7 de Castelló, en el judici a què es fa referència més amunt, s'ha dictat la resolució que, literalment, és com segueix:  
  
«Sentència núm. 233/2020   
Castelló de la Plana, 22 de juny de 2020  
José Luis Conde-Pumpido García, magistrat jutge de Primera Instància núm. 7 de Castelló de la Plana, ha conegut aquestes actuacions de judici de divorci núm.1954/2015, promogudes a instàncies de Patrícia García San Julián, representada per la procuradora Bermell Espeleta i defensada pel lletrat Falcó Tolentino, contra Alberto Martínez Nores, en rebel·lia, i en les quals ha sigut part el Ministeri Fiscal.  
  
Dispositiva  
Estime parcialment la demanda formulada per la procuradora Bermell Espeleta en nom i representació de Patrícia García San Julián contra Alberto Martínez Nores, declare dissolt per divorci el matrimoni dels litigants indicats, amb tots els efectes legals, i adopte les mesures següents:  
1. La titularitat de la pàtria potestat sobre les filles menors comunes, \*\*\*\*\* i \*\*\*\*\*, serà compartida, però s'atribueix l'exercici exclusiu a la mare.  
2. S'atribueix a la mare la guarda i custòdia de les filles menors.  
3. S'estableix, a falta del que lliurement puguen acordar les parts a cada moment, el règim de visites següent entre el pare i les filles menors:  
- 15 dies en les vacances d'estiu  
- la meitat de les vacances escolars de Nadal  
- el pare preavisarà la mare amb un mes d'antelació de les dates en les quals vaja a exercitar les visites  
- els lliuraments i devolucions es duran a terme en el domicili matern a l'inici i final de cada visita.   
4. El pare abonarà, en concepte de pensió d'aliments per a les seues filles, amb efectes des de la data d'interposició de la demanda (18/12/2015), la suma de 300 euros mensuals per cada filla (600 euros en total), que ingressarà dins dels 5 primers dies de cada mes en el compte bancari que designe la mare, i que s'actualitzarà anualment conformement a les variacions de l'IPC.  
5. Les despeses extraordinàries necessàries que generen les filles seran sufragades per tots dos progenitors al 50%.  
6. S'atribueix a la mare i a les filles menors l'ús i gaudi del domicili familiar, situat a Almassora (Castelló), carrer de l'Almirall Cervera, núm. 4, 4t, porta 53.  
7. Tots dos cònjuges abonaran per meitat el préstec hipotecari.  
8. El marit abonarà a l'esposa una pensió compensatòria de 200 euros mensuals durant un termini de 2 anys, que ingressarà dins dels cinc primers dies de cada mes en el compte bancari que designe l'esposa.  
Tot això sense realitzar exprés pronunciament condemnatori en costes.  
Notifiqueu aquesta resolució a les parts, i feu-los saber que contra aquesta es pot interposar un recurs d'apel·lació en el termini de vint dies.   
De conformitat amb la disposició addicional quinzena de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a la interposició del recurs d'apel·lació la part recurrent haurà de constituir un depòsit de 50 euros, que consignarà en el compte de consignacions d'aquest jutjat, sense que es puga admetre a tràmit el recurs si el depòsit no estiguera constituït.  
  
Una vegada que siga ferma, inscriviu-la al marge de la inscripció del matrimoni en el Registre Civil d'Almassora (Castelló).  
Aquesta és la meua sentència, que pronuncie, mane i signe. El jutge.»  
Publicació. La sentència anterior ha sigut llegida i publicada pel jutge que l'ha dictada, mentre estava constituït en audiència pública, el mateix dia del seu pronunciament, davant el lletrat de l'Administració de justícia. En done fe.   
Atés que es desconeix el domicili o residència actual de la part demandada, pel lletrat de l'Administració de justícia, de conformitat amb el que es disposa en els articles 156.4 i 164 de la Llei 1/2000, d'enjudiciament civil, ha acordat la publicació d'aquest edicte en el tauler d'anuncis del jutjat per a portar a efecte la diligència de notificació.  
  
  
Castelló de la Plana, 22 de juny de 2020.- El lletrat de l'Administració de justícia: Víctor Martín Gallego Guillén.